Petrović: Referendum - mač sa dve oštrice 
Održavanje referenduma na severu Kosova nije u interesu gradjana, smatra potpredsednik kosovske vlade Slobodan Petrović.
: "Ovo je četvrti put za redom kako sam u prilici da budem učesnik na tom veličanstvenom skupu, i u prilici sam da imam više sastanaka pre svega u Kongresu i Stejt Departmentu gde ću moći da na najbolji način prezentujem probleme i izazove koje imamo na Kosovu, pre svega one vezane za srpsku zajednicu. Iskustvo koje imam je više nego pozitivno. Uvek je dobro da imate priliku da u razgovorima sa tako visokim zvaničnicima prenesete svoju poruku. i očekujem da ću i ovog puta imati uspešne susrete kao prošle i pretprošle godine. : : On se ne razlikuje od obe vlade koje su dale svoj stav. Mislim da to nema značaja za neki opšti interes, pre svega mislim da je to interes za one lokalne lidere koji na taj način žele da potvrde svoju lidersku poziciju, medjutim to može da bude mač sa dve oštrice, može da se to i njima samima obije o glavu. U svakom slučaju želim da i ovu priliku iskoristim da svoje sugradjane pozovem da pre svega procene razumom šta je njihov interes, i svakako sve ono što će ih voditi napred a sigurno da organizacija ovog referenduma ne vodi napred nego nazad. To je nešto što je činjenica, sa više strana potvrdjeno, i verujem da će se upravo na tom stanovištu i tumačiti njihove aktivnosti. : : Ono što smo više puta naglašavali - da smo ljudi koji žive na Kosovu pre svega žive u jednoj realnosti da je mnogo lakše kritikovati sa strane nego biti tu, ja sam svestan činhjenice da Ahtisarijev plan nije idealan, ali ono što jeste činjenica je da je to jedna šansa za srpsku zajednicu koja živi na Kosovu i koju ne bismo smeli da propustimo. Upravo u okviru tog plana je vodjen i proces decentralizacije - samo da vas podsetim da je taj proces ocenjen najvišom mogućom ocenom, tj. najbolji projekat implementiran na Kosovu, da su upravo u okviru tog procesa decentralizacije formirane četiri nove opštine u kojima većinu čine pripadnici srpske zajednice i da evo, posle više od dve godine, se jasno pokazalo da je upravo to jedan od najviših interesa ljudi koji žive tu. Sigurno da ima još puno stvari koje treba da se rade ali je svakako tu jedan dobar osnov i dobar pokazatelj za bolju i kvalitetniju ulogu u tom procesu, i ja očekujem da će upravo ljudi koji žive na severu prepoznati tu činjenicu. S druge strane sam svestan činjenice da deceniju i više gradjani srpske zajednice koji žive na severu Kosova nisu bili u prilici da ni na koji način budu deo kosovskih institucija, i samim tim nisu bili u prilici da budu informisani, ne samo vezano za taj proces nego uopšte sve procese vezane za sever, iako sa velikom odgovornošću kažem da je dobar deo gradjana koji žive na severu svestan da se značan deo investicija izdvaja iz vlade Kosova za taj deo Kosova, i to je poznato godinama unazad. S druge strane želimo da upravo na taj način ojačamo ne samo zajednicu nego i kvalitet života tih gradjana, i ono što je posebno značajno da se upravo u procesu decentralizacije planira formiranje nove opštine koja bi bila partner vladi Kosova, preko koje bi mogli da na mnogo većem nivou i kvalitetnije realizujemo projekte čiji je cilj jačanje kvaliteta života, od infrastrukture, otvaranja novih radnih mesta, sve ono što je potrebno ne samo gradjanima severa nego i svim gradjanima Kosova."